Kêr Wenn Tel Aviv (hebraeg העיר הלבנה, Ha-Ir HaLevana) a reer da envel ouzhpenn 4000 savadur mod Bauhaus pe stil etrebroadel bet savet e Tel Aviv adalek ar bloavezhioù 1930 gant arkitektourien alaman ha yuzev a zivroas da Balestina goude ma vije bet tapet ar galloud en Alamagn gant an Nazied. Tel Aviv eo ar gêr ma kaver ar muiañ a savadurioù evel-se er bed a-bezh. E 2003 e voe lakaet ar Gêr Wenn war roll glad ar bed gant (UNESCO), rak ur skouer dibar eus kêraozañ hag arkitektouriezh penn-kentañ an 20 kantved eo. Gant izili UNESCO e voe meneget ivez penaos e voe azasaet ar stil etrebroadel ouzh sevenadur, hini ha hengoun Tel Aviv. Gant Bauhaus Center Tel Aviv e vez aozet gweladennoù ar savadurioù-se.